אנטון ארנסקי

אנטון סטפנוביץ' ארנסקי (ברוסית: Антон Степанович Аренский, ‏ 12 ביולי 1861 - 25 בפברואר 1906) היה מלחין, פסנתרן ומורה רוסי. ארנסקי נולד בנובגורוד שברוסיה. כישרונו המוזיקלי התגלה בגיל מוקדם וכבר בגיל 9 חיבר כמה שירים ויצירות לפסנתר. בשנת 1879 עבר עם הוריו לסנקט פטרבורג, שם למד הלחנה בקונסרבטוריון של סנקט פםרבורג אצל ניקולאי רימסקי-קורסקוב. אחרי סיום לימודיו בקונסרבטוריון בשנת 1882, קיבל ארנסקי משרת הוראה בקונסרבטוריון של מוסקבה. בין תלמידיו שם היו אלכסנדר סקריאבין, סרגיי רחמנינוב ואלכסנדר גרצ'אנינוב. בשנת 1895 חזר ארנסקי לסנקט פטרבורג כמנהל המקהלה הקיסרית, משרה שאליה התקבל בהמלצת מילי באלאקירב. ארנסקי פרש ממשרתו זו בשנת 1901 ואת שארית חייו עשה כפסנתרן, מנצח ומלחין. ארנסקי מת משחפת בסאנאטוריום בפרקייארווי שבפינלנד. צ'ייקובסקי השפיע על כתיבתו המוזיקלית של ארנסקי יותר מכל מלחין אחר. ואומנם, רימסקי-קורסקוב אמר, "בצעירותו, הושפע ארנסקי ממני; בהמשך הייתה זו השפעתו של צ'ייקובסקי. הוא יישכח עד מהרה." הגישה שגרסה, כי ארנסקי חסר סגנון אישי מובהק, תרמה להזנחה ארוכת-ימים של המוזיקה שלו, אף כי בשנים האחרונות זכה מספר גדול של יצירותיו להקלטות. פופולריות ביותר הן "וריאציות תזמורתיות על נושא של צ'ייקובסקי", המבוססות על אחד משירי הילדים של צ'ייקובסקי, אופוס 54. ארנסקי הצטיין ביותר, כנראה, במוזיקה קאמרית, סוגה שבה חיבר שתי רביעיות מיתרים, שתי שלישיות פסנתר וחמישיית פסנתר אחת. "חלום על הוולגה" (,Сон на Волге, לברית מאת אנטון ארנסקי על פי המחזה "ווייוודה" של אלכסנדר אוסטרובסקי, 1888. הצגת בכורה: 2 בינואר 1891 [על פי התאריך היוליאני 21 בדצמבר 1890], מוסקבה, תיאטרון בולשוי) "רפאל" (Рафаэль, "סצנות מוזיקליות מתקופת הרנסאנס", לברית מאת א. קריוקוב, 8 במאי 1894 [24 באפריל] 1894, קונסרבטוריון מוסקבה. "נאל ודאמאיאנטי" (Наль и Дамаянти על פי האפוס ההודי "מהאבאראטה", לברית מאת מודסט צ'ייקובסקי על פי הרומן של ואסילי ז'וקובסקי, 1903, הצגת בכורה: 22 בינואר [9 בינואר] 1904 מוסקבה, תיאטרון בולשוי. "לילות מצרים" (Ночь в Египте or Египетские ночи אופוס 50, 1900. אופוס 2: קונצ'רטו לפסנתר ותזמורת בפה מינור אופוס 4: סימפוניה מס' 1 בסול מינור אופוס 11: רביעיית מיתרים מס' 1 בסול מז'ור אופוס 15: סוויטה לשני פסנתרים מס' 1 בפה מז'ור אופוס 22: סימפוניה מס' 2 בלה מז'ור אופוס 23: סוויטה לשני פסנתרים מס' 2 "סילואטות" אופוס 25: אימפרומפטי מס' 1 לפסנתר סולו אופוס 26: קנטטה ליום השנה העשירי להכתרה אופוס 32: שלישיית פסנתר מס' 1 ברה מינור אופוס 33: סוויטה לשני פסנתרים מס' 3 "וריאציות" אופוס 35: רביעיית מיתרים לכינור, ויולה ושני צ'לי מס' 3 בלה מינור אופוס 35a:וריאציות על נושא של צ'ייקובסקי אופוס 41: ארבעה אטיודים לפסנתר אופוס 46: "המזרקה של באחצ'יסאראי" אופוס 48: פנטזיה לפסנתר ותזמורת על נושאים של ריאבינין אופוס 51: חמישיית פסנתר ברה מז'ור אופוס 54: קונצ'רטו לכינור ותזמורת בלה מינור אופוס 62: סוויטה לשני פסנתרם מס' 4 אופוס 63: שנים-עשר פרלודים לפסנתר אופוס 61: קנטטה "הגביע" אופוס 73: שלישיית פסנתר מס' 2 בפה מינור מדיה וקבצים בנושא אנטון ארנסקי בוויקישיתוף אנטון ארנסקי, במסד הנתונים הקולנועיים IMDb (באנגלית) אנטון ארנסקי, באתר ספוטיפיי אנטון ארנסקי, באתר AllMusic (באנגלית) אנטון ארנסקי, באתר MusicBrainz (באנגלית) אנטון ארנסקי, באתר Discogs (באנגלית) אנטון ארנסקי, באתר "Find a Grave" (באנגלית) אנטון ארנסקי, באתר אנציקלופדיה בריטניקה (באנגלית) Biography on Dr. Estrella's Incredibly Abridged Dictionary of Composers Anton Arensky's works on The Lied and Art Song Texts Page Brief overview of his life and information about Opus 35 אנטון ארנסקי, טריו פסנתר מס' 1, אופוס 32, שלישיית בוזאר, סרטון באתר יוטיוב אנטון ארנסקי מתוך Romantic Russian Chamber Works with Two Cellos באתר www.arizonachambermusic.org